CELEX: 32006R1649
Language: lt
Date: 2006-11-08 00:00:00
Title: 2006 m. lapkričio 8 d. Komisijos reglamentas (EB) Nr. 1649/2006 dėl kiaušinių ir paukštienos sektorių tam tikrų produktų eksporto grąžinamosios išmokos mažiausios normos taikymo (kodifikuota redakcija)

9.11.2006   
            
            
               LT
            
            
               Europos Sąjungos oficialusis leidinys
            
            
               L 309/6
            
         KOMISIJOS REGLAMENTAS (EB) Nr. 1649/2006
   2006 m. lapkričio 8 d.
   dėl kiaušinių ir paukštienos sektorių tam tikrų produktų eksporto grąžinamosios išmokos mažiausios normos taikymo
   (kodifikuota redakcija)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1), ypač į jo 9 straipsnio 3 dalį,
   atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (2), ypač į jo 9 straipsnio 3 dalį,
   kadangi:
   
               (1)
            
            
               1980 m. sausio 18 d. Komisijos reglamentas (EEB) Nr. 109/80 dėl kiaušinių ir paukštienos sektorių tam tikrų produktų eksporto grąžinamosios išmokos mažiausios normos taikymo (3) buvo keletą kartų iš esmės keičiamas (4). Siekiant aiškumo ir racionalumo minėtas reglamentas turėtų būti kodifikuotas.
            
         
               (2)
            
            
               Tuomet, kai eksporto grąžinamosios išmokos priklauso nuo paskirties vietos, 1999 m. balandžio 15 d. Komisijos reglamento (EB) Nr. 800/1999, nustatančio bendrąsias išsamias eksporto grąžinamųjų išmokų sistemos taikymo žemės ūkio produktams taisykles (5), 18 straipsnio 1 dalyje nustatyta, kad pagal mažiausią normą, kuri taikoma sutvarkius eksporto muitinės formalumus, apskaičiuotos grąžinamosios išmokos dalis sumokama pateikus įrodymą, kad produktas išvežtas iš Bendrijos muitų teritorijos.
            
         
               (3)
            
            
               1980 m. kovo 4 d. Tarybos reglamento (EEB) Nr. 565/80 dėl eksporto grąžinamųjų išmokų už žemės ūkio produktus išankstinio išmokėjimo (6) 4 straipsnio 1 ir 7 dalyse ir 5 straipsnio 1 ir 3 dalyse leidžiama grąžinamosios išmokos dalį apskaičiuoti pagal mažiausią normą, taikytiną, kai tik produktas bus įvertintas pagal specialią minėtu reglamentu įdiegtą procedūrą.
            
         
               (4)
            
            
               Pagal specialius susitarimus, sudarytus su tam tikromis trečiosiomis šalimis, taikomos kiaušinių ir paukštienos sektorių tam tikrų produktų eksporto į tas šalis grąžinamųjų išmokų normos gali būti mažesnės, o kartais – žymiai mažesnės už paprastai taikomas grąžinamąsias išmokas. Būna atvejų, kad grąžinamosios išmokos nenustatomos.
            
         
               (5)
            
            
               Mažiausia grąžinamosios išmokos norma atsiranda dėl to, kad grąžinamoji išmoka nebuvo nustatyta.
            
         
               (6)
            
            
               Kai nėra nustatytos eksporto grąžinamosios išmokos, Jungtinėse Amerikos Valstijose taikomomis priemonėmis garantuojama, kad produktai, kuriems skirta grąžinamoji išmoka dėl jų eksporto į kitas šalis, negali būti importuojami į JAV. Taip pat reikėtų numatyti mažiausios eksporto į Jungtines Amerikos Valstijas grąžinamosios išmokos normos nustatymo išimtį. Patirtis rodo, kad atitinkamiems produktams ši išimtis gali būti taikoma ne tik pagal Reglamento (EB) Nr. 800/1999 18 straipsnio 2 dalį, bet ir pagal Reglamento (EEB) Nr. 565/80 4 straipsnio 1 ir 7 dalis ir 5 straipsnio 1 ir 3 dalis.
            
         
               (7)
            
            
               Šiame reglamente numatytos priemonės atitinka Paukštienos ir kiaušinių vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Į faktą, kad produktams, kurių kodai pagal KN yra 0105 11, 0105 12, 0105 19, 0207 (išskyrus 0207 34, 0207 13 91, 0207 14 91, 0207 26 91, 0207 27 91, 0207 35 91, 0207 36 81, 0207 36 85 ir 0207 36 89), 0407, 0408, 1602 32 ir eksportuojamiems į Jungtines Amerikos Valstijas, grąžinamoji išmoka nenustatyta, neatsižvelgiama:
   
               —
            
            
               nustatant mažiausią grąžinamosios išmokos normą, kaip numatyta Reglamento (EB) Nr. 800/1999 18 straipsnio 2 dalyje,
            
         
               —
            
            
               taikant Reglamento (EEB) Nr. 565/80 4 straipsnio 7 dalį ir 5 straipsnio 3 dalį.
            
         2 straipsnis
   Reglamentas (EEB) Nr. 109/80 yra panaikinamas.
   Nuorodos į panaikintą reglamentą laikomos nuorodomis į šį reglamentą ir skaitomos pagal II priede pateiktą atitikmenų lentelę.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. lapkričio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 282, 1975 11 1, p. 49. Reglamentas su paskutiniais pakeitimais, padarytais Reglamentu (EB) Nr. 679/2006 (OL L 119, 2006 5 4, p. 1).
   
      (2)  OL L 282, 1975 11 1, p. 77. Reglamentas su paskutiniais pakeitimais, padarytais Reglamentu (EB) Nr. 679/2006.
   
      (3)  OL L 14, 1980 1 19, p. 30. Reglamentas su paskutiniais pakeitimais, padarytais Reglamentu (EB) Nr. 2916/95 (OL L 305, 1995 12 19, p. 49).
   
      (4)  Žr. I priedą.
   
      (5)  OL L 102, 1999 4 17, p. 11. Reglamentas su paskutiniais pakeitimais, padarytais Reglamentu (EB) Nr. 671/2004 (OL L 105, 2004 4 14, p. 5).
   
      (6)  OL L 62, 1980 3 7, p. 5. Reglamentas su paskutiniais pakeitimais, padarytais Komisijos reglamentu (EB) Nr. 444/2003 (OL L 67, 2003 3 12, p. 3).
   
      I PRIEDAS
      PANAIKINAMAS REGLAMENTAS SU VĖLESNIAIS PAKEITIMAIS
      
                  Komisijos reglamentas (EEB) Nr. 109/80
                  (OL L 14, 1980 1 19, p. 30)
               
               
                   
               
            
                  Reglamentas (EEB) Nr. 1475/80
                  (OL L 147, 1980 6 13, p. 15)
               
               
                  Tik 1 straipsnio 3 dalies antra įtrauka
               
            
                  Reglamentas (EEB) Nr. 3987/87
                  (OL L 376, 1987 12 31, p. 20)
               
               
                  Tik 4 straipsnis
               
            
                  Reglamentas (EEB) Nr. 1737/90
                  (OL L 161, 1990 6 27, p. 25)
               
               
                   
               
            
                  Reglamentas (EEB) Nr. 3779/90
                  (OL L 364, 1990 12 28, p. 9)
               
               
                  Tik 2 straipsnis
               
            
                  Reglamentas (EB) Nr. 2916/95
                  (OL L 305, 1995 12 19, p. 49)
               
               
                  Tik 1 straipsnio 1 dalies antra įtrauka ir 1 straipsnio 2 dalies pirma įtrauka
               
            
   
      II PRIEDAS
      ATITIKMENŲ LENTELĖ
      
                  Reglamentas (EEB) Nr. 109/80
               
               
                  Šis reglamentas
               
            
                  1 straipsnis
               
               
                  1 straipsnis
               
            
                  —
               
               
                  2 straipsnis
               
            
                  2 straipsnis
               
               
                  3 straipsnis
               
            
                  —
               
               
                  I priedas
               
            
                  —
               
               
                  II priedas